མཛད་སྒོའི་ཐོག་མཁན་པོ་རྒྱལ་མཚན་ཕུན་ཚོགས་ལགས་ཀྱིས་གདན་ས་ངོ་སྤྲོད་གནང་བའི་ནང་།ཕྱི་ལོ་༡༩༧༦ལོར་ཕྱི་གཙུག་ལག་ཁང་རྟེན་དང་བརྟེན་པར་བཅས་པ་གསར་བཞེངས་ཀྱིས་བོད་ཀྱི་ཐུན་མོང་མ་ཡིན་པའི་ཆོས་དང་རིག་གཞུང་མི་ཉམས་རྒྱུན་འཛིན་དང་།ཉམས་པ་སླར་གསོའི་ཐོག་རང་འཁོས་ཀྱི་ཞབས་འདེགས་སྒྲུབ་པའི་སྒོ་མོ་གསར་དུ་ཕྱེས་པ་ནས།དེང་གི་བར་རྒྱུད་གྲྭ་དཔལ་སྤུངས་བྱང་ཆུབ་ཆེན་པོའི་གཙུག་ལག་ཁང་།བཙུན་པའི་སྒྲུབ་སྡེ་ཏིང་འཛིན་དགེ་འཕེལ་གླིང་དང་བཙུན་མའི་སྒྲུབ་སྡེ་བྱང་ཆུབ་བསམ་གཏན་གླིང་སྟེ་ནཱ་རོའི་སྒྲུབ་སྡེ་ཁག་གཉིས།བཤད་གྲྭ་ལུང་རིགས་འཇམ་དཔལ་གླིང་།རིག་གནས་མཐོ་སློབ་དོན་གཉིས་ནོར་བུའི་དགའ་ཚལ།སློབ་གྲྭ་རིག་ལམ་སྐྱེད་ཚལ།དཔལ་སྤུངས་ནང་ཆོས་སློབ་གླིང་།ངན་སོང་དོང་སྤྲུག་བློས་བསླངས་དཀྱིལ་འཁོར་དང་ཀུན་རིག་སྒྲུབ་ཁང་།སི་ཏུ་ཆོས་འབྱུང་གི་གདུང་རྟེན་ལྷ་ཁང་།བདེ་གཤེགས་མཆོད་རྟེན་ཆ་བརྒྱད།བགྲེས་གསོ་ཁང་དང་།ཕྱི་ལུགས་དང་བོད་ལུགས་འཕྲོད་བསྟེན་སྨན་ཁང་།མར་ལུགས་རྒྱུད་སྡེ་བཅུ་གསུམ།རྒྱལ་བ་རྒྱ་མཚོ།དཔལ་དུས་ཀྱི་འཁོར་ལོའི་བློས་བསླངས་སོགས་ཤེས་རབ་གིང་གི་ཁོར་ཡུག་ཏུ་བཞེངས་ཡོད་འདུག